12. ฐานะการเงินและผลการดำเนินงาน

1)  งบการเงิน

(1) สรุปรายงานการสอบบัญชี

ผู้สอบบัญชีของบริษัทฯและบริษัทย่อย คือ นายทรงเดช ประดิษฐสมานนท์ ผู้สอบบัญชีรับอนุญาต 2349
และนายโสภณ เพิ่มศิริวัลลภ ผู้สอบบัญชีรับอนุญาต 3182 สำนักงานเอินส์ท แอนด์ ยัง
รายงานการตรวจสอบ ผู้สอบบัญชีในระยะ 3 ปีที่ผ่านมา
ผู้สอบบัญชีให้ความเห็นในรายงานการตรวจสอบแบบไม่มีเงื่อนไข

(2) ตารางสรุปงบการเงินรวมของบริษัทฯ

  โปรดดูที่แนบท้ายรายงาน

(3) อัตราส่วนทางการเงินที่สำคัญ

  โปรดดูที่แนบท้ายรายงาน

2) คำอธิบายและการวิเคราะห์ฐานะการเงินและผลการดำเนินงาน

2.1 วิเคราะห์ผลการดำเนินงาน

ในปี 2545 บริษัทฯ และบริษัทย่อย มีกำไรสุทธิทั้งสิ้น 193.44 ล้านบาท เพิ่มขึ้นร้อยละ 263.61
เมื่อเทียบกับกำไรสุทธิในปี 2544 จำนวน 53.20 ล้านบาท และกำไรต่อหุ้นในปี 2545 จำนวน
0.74 บาทต่อหุ้น เพิ่มขึ้นจากปี 2544 จำนวน 0.54 บาทต่อหุ้น
สาเหตุหลักเนื่องจากราคาขายและปริมาณขายที่เพิ่มขึ้น

1.  รายได้รวมเพิ่มขึ้น 576.96 ล้านบาท หรือร้อยละ 48.77 โดยสาเหตุหลักเกิดจากการเพิ่มขึ้น

ของราคาขายร้อยละ 44.14 และจากปริมาณขายเพิ่มขึ้นร้อยละ 9.84

  2. ค่าใช้จ่ายรวมเพิ่มขึ้น 432.44 ล้านบาท หรือร้อยละ 39.24 โดยมีสาเหตุหลักดังนี้

1.  ต้นทุนขายเพิ่มขึ้น จำนวน 421.45 ล้านบาท หรือเพิ่มขึ้นร้อยละ 46.19
    เมื่อเทียบกับต้นทุนขายในปี 2544 จำนวน 912.37 ล้านบาท
    เป็นผลเนื่องจากปริมาณขายที่เพิ่มขึ้นและต้นทุนวัตถุดิบสูงขึ้น

2.  ค่าใช้จ่ายในการขายและบริหารเพิ่มขึ้น จำนวน 10.99 ล้านบาท หรือเพิ่มขึ้นร้อยละ 5.79
    เมื่อเทียบกับค่าใช้จ่ายในการขายและบริหารในปี 2544 จำนวน 189.01 ล้านบาท
    สาเหตุหลักเกิดจากค่าที่ปรึกษา ทางด้านการบริหาร

  3. ค่าใช้จ่ายทางการเงิน (ดอกเบี้ยจ่าย) ลดลงจากปีก่อน 10.79 ล้านบาท คิดเป็นร้อยละ
  39.09 เนื่องจากอัตราดอกเบี้ยที่ต่ำลง

  4. อัตราส่วนการทำกำไร (Profitability Ratio)

 อัตราส่วนกำไรขั้นต้นต่อยอดขาย / อัตรากำไรสุทธิต่อยอดขาย

บริษัทฯ และบริษัทย่อย มีอัตราส่วนกำไรขั้นต้นต่อยอดขายเพิ่มขึ้นจาก 21.81% ในปี 2544 เป็น
23.83% ในปี 2545 และอัตรากำไรสุทธิต่อยอดขายเพิ่มขึ้นจาก 4.56% เป็น 11.05%
ทั้งนี้เนื่องจากราคาขายเพิ่มมากกว่าต้นทุนขายที่เพิ่มขึ้น

  อัตราผลตอบแทนของผู้ถือหุ้น (ROE)

บริษัทฯ และบริษัทย่อย มีอัตราผลตอบแทนของผู้ถือหุ้นเพิ่มขึ้นจาก 7.78% ในปี 2544 เป็น 25.21%
ในปี 2545 ซึ่งเป็นผลสืบเนื่องจากกำไรสุทธิที่เพิ่มขึ้นเป็นจำนวนมาก

บริษัทจ่ายเงินปันผลให้กับผู้ถือหุ้นหุ้นละ 5.25 บาท และหุ้นปันผลในอัตรา 4 หุ้นเดิม ต่อ 1 หุ้นปันผล
ทั้งนี้เงินสดเทียบเท่าของหุ้นปันผลต่อหุ้นเท่ากับ 18.94 บาท ในระหว่างปี 2545 และ 0.50
บาทในระหว่างปี 2544

  5. อัตราส่วนแสดงประสิทธิภาพในการดำเนินงาน (Efficiency Ratio)

  อัตราผลตอบแทนของสินทรัพย์ (ROA)

บริษัทฯ และบริษัทย่อย มีอัตราผลตอบแทนของสินทรัพย์เพิ่มขึ้นจาก 4.58% ในปี 2544 เป็น
15.78% ในปี 2545 ซึ่งเป็นผลสืบเนื่องจากกำไรสุทธิที่เพิ่มขึ้น

อัตราการหมุนของสินทรัพย์ (Asset turnover)

บริษัทฯ และบริษัทย่อย มีอัตราการหมุนของสินทรัพย์เพิ่มขึ้นจาก 1.06 เท่า ในปี 2544 เป็น 1.43
เท่า ในปี 2545
โดยแสดงถึงการใช้ย์สินทรัพย์ของบริษัทอย่างมีประสิทธิภาพมากขึ้นเพื่อก่อให้เกิดยอดขายมากขึ้น

วิเคราะห์ฐานะการเงิน

  2.2.1 สินทรัพย์

  2.2.1.1 ส่วนประกอบของสินทรัพย์

บริษัทฯ และบริษัทย่อยมีสินทรัพย์รวมสิ้นสุด ณ วันที่ 31 ธันวาคม 2545 จำนวน 1,225.91
ล้านบาท เพิ่มขึ้นร้อยละ 11.86 เมื่อเปรียบเทียบกับสินทรัพย์รวมจำนวน 1,095.89 ล้านบาท ณ
สิ้นปี 2544 โดยแบ่งเป็นที่ดิน อาคาร และอุปกรณ์ จำนวน 767.39 ล้านบาท คิดเป็นสัดส่วนร้อยละ
62.60 ของสินทรัพย์รวม รองลงมาได้แก่ สินค้าคงเหลือ และลูกหนี้การค้าจำนวน 241.11 และ
137.03 ล้านบาทตามลำดับ หรือคิดเป็นสัดส่วนร้อยละ 19.67 และ 11.18
ของสินทรัพย์รวมตามลำดับ ส่วนที่เหลือได้แก่ เงินสดและรายการเทียบเท่าเงินสด
สินทรัพย์หมุนเวียนอื่น และสินทรัพย์อื่น รวมเป็นจำนวนทั้งสิ้น 80.39 ล้านบาท
หรือคิดเป็นสัดส่วนร้อยละ 6.55 ของสินทรัพย์รวม

  2.2.1.2 การเปลี่ยนแปลงในสินทรัพย์

ยอดสินทรัพย์รวม ณ สิ้นปี 2545 ของบริษัทฯ และบริษัทย่อยเพิ่มขึ้นจากปี 2544 ในอัตราร้อยละ
11.86 หรือเพิ่มขึ้น 130.02 ล้านบาท เนื่องจากสาเหตุหลักดังนี้

สินค้าคงเหลือเพิ่มขึ้น 63.14 ล้านบาท

ลูกหนี้การค้าเพิ่มขึ้น 58.91 ล้านบาท

ทั้งนี้ สินค้าคงเหลือที่เพิ่มขึ้นสืบเนื่องจากต้นทุนที่สูงขึ้นตามวัตถุดิบ

  2.2.1.3 คุณภาพของสินทรัพย์

1)  สินทรัพย์ของบริษัท อยู่ในสภาพดี สินค้าสามารถจำหน่ายได้หมด และไม่มีสินทรัพย์ด้อยคุณภาพอื่น

2)  ลูกหนี้ บริษัทไม่มีปัญหาในการเรียกเก็บหนี้ และลูกหนี้ส่วนใหญ่ยังไม่ถึงวันครบกำหนดชำระเงิน

  2.2.2 สภาพคล่อง

  2.2.2.1 กระแสเงินสด

เมื่อพิจารณาจากกระแสเงินสดในปี 2545 พบว่าบริษัทฯ มีเงินสดเพิ่มจากกิจกรรมดำเนินงาน
181.74 ล้านบาท เงินสดใช้ไปในกิจกรรมลงทุน 43.02 ล้านบาท
และเงินสดใช้ไปในกิจกรรมจัดหาเงิน 98.32 ล้านบาท
เป็นผลให้เงินสดและรายการเทียบเท่าเงินสดเพิ่มขึ้นสุทธิ 40.39 ล้านบาท
ทั้งนี้สาเหตุหลักจากการเพิ่มขึ้นของกำไรสุทธิ การเพิ่มขึ้นของสินทรัพย์หมุนเวียน ได้แก่
สินค้าคงเหลือและลูกหนี้การค้า การลดลงของสินทรัพย์ถาวร การจ่ายเงินปันผลเพิ่มขึ้น
มีเงินสดรับจากการออกหุ้นกู้ในระหว่างปี 2545 อย่างไรก็ดีในระหว่างปี 2545
มีกระแสเงินสดเข้ามากกว่ากระแสเงินสดออก จึงส่งผลให้กระแสเงินสดโดยรวมเพิ่มขึ้น

2.  อัตราส่วนสภาพคล่องที่สำคัญ

ความเพียงพอของสภาพคล่องถือว่าอยู่ในเกณฑ์ดี บริษัทมีความสามารถในการจ่ายชำระหนี้
อีกทั้งบริษัทมีการส่งสินค้าไปจำหน่ายต่างประเทศและการเรียกชำระหนี้เป็น Sight

อัตราส่วนสภาพคล่อง

บริษัทฯ และบริษัทย่อยมีสินทรัพย์หมุนเวียนที่สามารถนำไปชำระหนี้ หนี้สินหมุนเวียนได้เพิ่มขึ้น จาก
0.93 เท่า ในปี 2544 เป็น 1.28 เท่า ในปี 2545 นับได้ว่าบริษัทมีสภาพคล่องสูงขึ้นมาก

อัตราส่วนสินทรัพย์สภาพคล่องหมุนเร็ว

บริษัทฯ และบริษัทย่อยมีสินทรัพย์หมุนเวียนเป็นจำนวนมาก
เมื่อตัดรายการที่มีสภาพคล่องน้อยออกไปจากสินทรัพย์หมุนเวียนแล้วทำให้มีค่าเพิ่มขึ้นจาก 0.37 เท่า
เป็น 0.61 เท่า เนื่องจากในปี 2545 สินทรัพย์หมุนเวียนมีมูลค่าสูงขึ้น

ระยะเวลาการเก็บหนี้เฉลี่ย

ระยะเวลาการเรียกเก็บหนี้เฉลี่ยของบริษัทฯ และบริษัทย่อยเร็วขึ้นจาก 34 วันในปี 2544 เป็น 22
วันในปี 2545 ทั้งนี้เนื่องจากบริษัทฯ มียอดขายสูงขึ้ น
ขายสินค้าที่มีเงื่อนไขการชำระเงินสั้นมากกว่าปี 2544

2.  แหล่งที่มาของเงินทุน

    1.  อัตราส่วนทางการเงินที่สำคัญ

อัตราส่วนหนี้สินต่อส่วนของผู้ถือหุ้น

ในปี 2545 บริษัทฯ และบริษัทย่อย มีอัตราหนี้สินต่อส่วนของผู้ถือหุ้น 0.60 เท่า ซึ่งเท่ากับปี 2544

2.  ส่วนของผู้ถือหุ้น

บริษัทฯ และบริษัทย่อยมีส่วนของผู้ถือหุ้นสิ้นสุด ณ วันที่ 31 ธันวาคม 2545จำนวน 767.43 ล้านบาท
เพิ่มขึ้นจำนวน 83.19 ล้านบาท หรืออัตราร้อยละ 12.16
เมื่อเปรียบเทียบกับส่วนของผู้ถือหุ้นจำนวน 684.24 ล้านบาท ณ สิ้นปี 2544
ซึ่งเป็นผลมาจากกำไรสุทธิในรอบปีนี้ 193.44 ล้านบาท และจ่ายเงินปันผลจำนวน 110.25
ล้านบาท และจ่ายหุ้นปันผล ทั้งนี้เทียบเท่าเงินสดจำนวน 99.43 ล้านบาท

มูลค่าตามบัญชี ณ วันที่ 31 ธันวาคม 2545 เท่ากับ 2.92 บาทต่อหุ้น เพิ่มขึ้นจากปีก่อนจำนวน
0.32 บาทต่อหุ้นหรืออัตราร้อยละ 11.88

3.  หนี้สิน

  2.2.3.3.1 ส่วนประกอบของหนี้สิน

  บริษัทฯ และบริษัทย่อยมีหนี้สินรวมสิ้นสุด ณ วันที่ 31 ธันวาคม 2544 จำนวน 458.48 ล้านบาท
  เพิ่มขึ้นร้อยละ 11.37 เมื่อเปรียบเทียบกับหนี้สินรวมจำนวน 411.65 ล้านบาท ณ สิ้นปี 2544
  โดยแบ่งเป็นเงินเบิกเกินบัญชีและเงินกู้ยืมจากสถาบันการเงินจำนวน 206.02 ล้านบาท
  คิดเป็นสัดส่วนร้อยละ 44.93 ของหนี้สินรวม รองลงมาได้แก่ หุ้นกู้จำนวน 84 ล้านบาท
  หรือคิดเป็นสัดส่วนร้อยละ18.32 ส่วนที่เหลือได้แก่ เจ้าหนี้การค้า เงินกู้ยืมระยะยาว
  และหนี้สินหมุนเวียนอื่น รวมเป็นจำนวนทั้งสิ้น 168.46 ล้านบาท หรือคิดเป็นสัดส่วนร้อยละ
  36.75 ของหนี้สินรวม

  2.2.3.3.2 การเปลี่ยนแปลงในหนี้สิน

ยอดหนี้สินรวม ณ สิ้นปี 2545 เพิ่มขึ้น จากปี 2544 ในอัตราร้อยละ 11.37 กล่าวคือเพิ่มขึ้น
46.83 ล้านบาท เนื่องจากสาเหตุหลักดังนี้

  1. ออกหุ้นกู้ 84.00 ล้านบาท

  2. เจ้าหนี้การค้าเพิ่มขึ้น 23.35 ล้านบาท

  3. หนี้สินหมุนเวียนเพิ่มขึ้น 11.15 ล้านบาท

  4. เงินเบิกเกินบัญชีและเงินกู้ยืมจากสถาบันการเงินลดลง (40.96) ล้านบาท

  5. จ่ายชำระหนี้เงินกู้ยืมระยะยาว (31.11) ล้านบาท

ทั้งนี้ บริษัทได้ออกหุ้นกู้ในไตรมาส 1 ปี 2545 ให้แก่ผู้ถือหุ้นเดิมตามสัดส่วนการถือหุ้น